**Haine grele**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aşază timpul peste noi

Plin de dureri şi de nevoi;

Prin plete negre pân-acuma

Se-aşterne ca o boare bruma.

Pe frunte brâuri se adună

Ca norii după vremea bună

Şi peste ochi se-aşterne ceaţa

Când soarele îmi umple viaţa.

Mai lung şi greu îmi pare drumul

Când merg de mă închin la Domnul;

Târziu adorm în miez de noapte,

Dar mă trezesc vise deşarte.

O nouă zi se luminează

Peste o lume ce visează;

Eu pun pe mine haine grele

Cu timpul cuibărit în ele!